30 Servings - Kiwi Strawberry 30 Servings - Orange Mango 30 Servings - Pineapple 30 Servings - Raw Unflavored 60 Servings - Kiwi Strawberry 60 Servings - Raw Unflavored
Serving Size: 1 scoop (25.8 grams) Colyn maak Man Kos: March 2015
Hierdie is nou verseker nie regte Man Kos nie maar dis iets wat die manne maklik vir die kinders kan maak.
Dis maklik en vinnig maar dit lyk sommer lekker en is pret.
1x Pakkie Jellie
9 groot Marshmellows
200mm x 200mm glasbak.
Dis belangrik dat die bak die regte grootte is want anders is die lagies te dik of te dun.
Spuit die glasbak liggies met jou koekie sproei en vee die bak dan mooi uit met kombuispapier. Jy soek 'n baie dun lagie sproei in die bak.
Jellie is opgelos
Eerste stap ... gooi die jellie en 'n 1/2 koppie water in a mengbak en klits goed.
Sit nou in die mikrogolf oond vir 60 sekondes en klits weer. Maak seker al die jellie is goed opgelos.
Voeg marshmellows by jellie
Snipper nou die 9 groot marshmellows op. Jy kan die kleintjies gebruik as jy dit kan kry. Jy soek 1 koppie marshmellows.
Gooi dit by die jellie en roer.
Marshmellows is opgelos
Sit die bak nou vir 30 sekondes in die mikrogolf oond. Die marshmellow behoort nou gepof te wees. Roer goed sodat alles mooi kan oplos. As jou marshmellows nie heeltemal oplos nie, sit vir nog 10 sekondes in die mikrogolf.
Reg vir die yskas
Gooi die mengsel nou in jou gesmeerde glasbak en sit in die yskas. Die twee bestandele sal skei tydens die stol proses. So uur of wat. Moenie te haastig wees nie.
Sny los en begin rol
Haal die gestolde bak uit die yskas en sny die kante versigtig los met a skerp messie.
Maak een kant versigtig los en en begin die rolletjie.
Onthou om versigtig te wees, die marshmellow klou dadelik vas as dit aanmekaar raak.
Reg om gesny te word
Rol nou mooi styf op en haal die rol versigtig uit die bak uit en plaas op jou snyplank.
Ek het myne met dental floss gesny. Jy kan garing of vislyn gebruik. Ek trek die toutjie onder die rol in, en sny so 20mm dik skywe. Met die lyn onder die rol, bring die twee punte op en gaan oorkruis. Trek nou styf. Die lus sal deur die rolletjie sny.
Jellie en marshmallow rolletjie
En daar het jy dit ... pragtige, prettige jellie en marshmallow rolletjies.
Jy kan die rolletjies in jou koekstruif gebruik vir bietjie styl.
Geplaas deur Colyn Serfontein om 10:22
Etikette: Lekkernye, Snaxie